వంశధార ట్రైబ్యునల్లో ఒడిశా మెలిక  మే 1, 2 తేదీల్లో మరోసారి విచారణ న్యూఢిల్లీ, ఏప్రిల్ 13 (ఆంధ్రజ్యోతి): వంశధారనదిపై నిర్మిస్తున్న నేరడి బ్యారేజీకి అంగీకరించాలంటే ఏపీ ప్రభుత్వం తమ షరతులను అంగీకరించాలని ఒడిశా ప్రభుత్వం కోరింది. జస్టిస్ ముకుందంశర్మ ఆధ్వర్యంలోని వంశధార నదీ వివాద పరిష్కార ట్రైబ్యునల్ ఎదుట ఒడిశా, కేంద్ర ప్రభుత్వ వాదనలు ముగిశాయి. ఒడిశా ప్రతిపాదించిన షరతులు ఇలా ఉన్నాయి.  నీటి నిల్వ మూడు కిలోమీటర్ల దూరంలోపే ఉండాలి.  ఈ నీటిని ఆంధ్రప్రదేశ ఒక పంట సాగుచేసేందుకే వాడుకోవాలి. ముంపు ప్రాంతం 106 ఎకరాలకు మించకూడదు.  ఆనకట్ట నిర్మాణం కారణంగా మా హక్కులకు భంగం కలుగుతున్నందున, ఈ అంశాన్ని ట్రైబ్యునల్ సానుకూలంగా పరిష్కరించాలి. ఈ షరతులన్నింటికీ ఆంధ్రప్రదేశ అంగీకరిస్తే నేరడి ఆనకట్ట నిర్మాణానికి తాము అంగీకరిస్తామని ఒడిశా తరపు న్యాయవాది మోహన కటార్కి ట్రైబ్యునల్కు తెలిపారు. ఏపీ ఫిర్యాదును కేంద్ర ప్రభుత్వమే పరిష్కరించాల్సి ఉందని, అలా పరిష్కరించకుండా ట్రైబ్యునల్కు పంపించటం సబబు కాదని చెప్పారు. దీనిపై స్పందించిన కేంద్ర ప్రభుత్వం తన చర్యను సమర్థించుకుంది. కేంద్రం తరపున సీనియర్ న్యాయవాది వసీం ఖాద్రి వాదనలు వినిపించారు. వంశధార నదీ జలాల వివాదంపై ఒడిశా ప్రభుత్వ ఫిర్యాదు నేపథ్యంలో ట్రైబ్యునల్ ఏర్పాటైందని, ఆ తర్వాతే ఏపీ ఫిర్యాదు అందిందని తెలిపారు. గత ఒప్పందాల ప్రకారం నేరడి ఆనకట్టను నిర్మించాలని ఆంధ్రప్రదేశ భావించగా.. ఆ ఒప్పందాలను ఒడిశా గౌరవించటం లేదని చెప్పారు. ఈ అంశంపై తాము ఇరు రాషా్ట్రలతో సంప్రదింపులు జరిపామని, అయినా ఒడిశా వైఖరిలో మార్పు రాలేదన్నారు. ఇందుకు సంబంధించిన సమాచారం, సమావేశ మినిట్స్ అన్నీ తమవద్ద ఉన్నాయని వివరించారు. ఈ నేపథ్యంలోనే సమస్య పరిష్కార బాధ్యతను ట్రైబ్యునల్కు అప్పగించామని వెల్లడించారు. ఆంధ్రప్రదేశ తరపున సీనియర్ న్యాయవాది వైద్యనాథన, ప్రభుత్వ న్యాయవాది గుంటూరు ప్రభాకర్, రాజగోపాలరావ విచారణకు హాజరయ్యారు. ఒడిశా వాదనలకు ఆంధ్రప్రదేశ వివరణ ఇవ్వాల్సి ఉంది. తదుపరి విచారణ మే 1, 2వ తేదీల్లో, జులై 3, 4, 5 తేదీల్లో జరుగుతుందని ట్రైబ్యునల్ ప్రకటించింది.
vamsadhaara tribunallo odisa melika  mee 1, 2 tedeello marosari vichaarana newdhilly, epril 13 (aandhrajyoti): vamsadhaaranadipai nirmistunna neradi byaarejeeki angeekarinchaalante apy prabhutvam tama sharatulanu angeekarinchaalani odisa prabhutvam korindi. justis mukundamsarma aadhvaryamloni vamsadhaara nadee vivaada parishkaara tribunal eduta odisa, kendra prabhutva vaadanalu mugisai. odisa pratipaadinchina sharatulu ilaa unnaayi.  neeti nilva moodu kilometerla dooramlope undaali.  ee neetini aandhrapradesha oka panta saaguchesenduke vadukovali. mumpu praantam 106 ekaraalaku minchakudadu.  anakatta nirmaanam kaaranamgaa maa hakkulaku bhangam kalugutunnanduna, ee amsaanni tribunal saanukuulamgaa parishkarinchaali. ee sharatulannintiki aandhrapradesha angeekariste neradi anakatta nirmaanaaniki taamu angeekaristaamani odisa tarapu nyaayavaadi mohana katarki tribunalku telipaaru. apy firyaadunu kendra prabhutvame parishkarinchaalsi undani, alaa parishkarinchakundaa tribunalku pampinchatam sababu kaadani cheppaaru. deenipai spandinchina kendra prabhutvam tana charyanu samarthinchukundi. kendram tarapuna seanier nyaayavaadi vaseem khadri vaadanalu vinipinchaaru. vamsadhaara nadee jalaala vivaadampai odisa prabhutva firyaadu nepathyamlo tribunal erpaataindani, aa tarvate apy firyaadu andindani telipaaru. gatha oppandaala prakaaram neradi aanakattanu nirminchaalani aandhrapradesha bhaavinchagaa.. aa oppandaalanu odisa gowravinchatam ledani cheppaaru. ee amsampai taamu iru raashtralatho sampradimpulu jaripamani, aina odisa vaikharilo maarpu raaledannaaru. induku sambandhinchina samacharam, samavesa minits annee tamavadda unnaayani vivarinchaaru. ee nepathyamlone samasya parishkaara baadhyatanu tribunalku appaginchaamani velladinchaaru. aandhrapradesha tarapuna seanier nyaayavaadi vaidyanaathana, prabhutva nyaayavaadi gunturu prabhakar, rajagopalarava vichaaranaku haajarayyaaru. odisa vaadanalaku aandhrapradesha vivarana ivvalsi undi. tadupari vichaarana mee 1, 2va tedeello, julai 3, 4, 5 tedeello jarugutundani tribunal prakatinchindi.